మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
కెప్టెన్‌గా తొలిరోజే టీమ్ బస్సు నడిపిన ధోని..!
2014 ఆస్ట్రేలియా పర్యటనలో టెస్టులకి రిటైర్మెంట్ ప్రకటించిన ధోనీ.. 2017 జనవరిలో వన్డే, టీ20 జట్టు కెప్టెన్సీ బాధ్యతల నుంచి వైదొలిగిన విషయం తెలిసిందే.
Samayam Telugu | Updated:
Nov 18, 2018, 03:03PM IST
భారత్ టెస్టు జట్టు కెప్టెన్‌గా బాధ్యతలు స్వీకరించిన తొలి రోజే మహేంద్రసింగ్ ధోని స్వయంగా టీమ్ బస్సు నడిపి ఆటగాళ్లను గ్రౌండ్ నుంచి హోటల్‌కి తీసుకెళ్లినట్లు మాజీ క్రికెటర్ వీవీఎస్ లక్ష్మణ్ తాజాగా బహిర్గతం చేశాడు. ఇటీవల విడుదలైన ఆయన ఆత్మకథ ‘281 అండ్‌ బియాండ్‌’ పుస్తకంలో మహేంద్రసింగ్ ధోనీ వ్యక్తిత్వం గురించి ఈ మాజీ క్రికెటర్ సుదీర్ఘంగా ప్రస్తావించాడు. నవంబరు 2008‌లో ఆస్ట్రేలియాతో ఢిల్లీ వేదికగా జరిగిన టెస్టు మ్యాచ్‌తో అప్పటి కెప్టెన్ అనిల్ కుంబ్లే టెస్టులకి వీడ్కోలు పలకగా.. ధోనీ జట్టు పగ్గాలు అందుకున్న విషయం తెలిసిందే.
‘మహేంద్రసింగ్ ధోనీతో నాకు చాలా మధుర జ్ఞాపకాలున్నాయి. అందులో ముఖ్యంగా.. చెప్పాలంటే నేను 100వ టెస్టు మ్యాచ్ ఆడిన రోజు.. నాగ్‌పూర్ గ్రౌండ్ నుంచి ధోనీ స్వయంగా బస్సు నడుపుతూ టీమ్‌ని హోటల్‌కి తీసుకెళ్లాడు. అనిల్ కుంబ్లే నుంచి టెస్టు జట్టు పగ్గాలు అందుకున్న తొలి మ్యాచ్‌లోనే ధోనీ అలా బస్సు నడపడాన్ని నేను మొదట నమ్మలేకపోయా. ధోనీ ఎప్పుడూ సహనాన్ని కోల్పోలేదు.. అతనిలా ఉండేవారిని నేను ఇంత వరకూ చూడలేదు’ అని వీవీఎస్ లక్ష్మణ్ తన ఆత్మకథలో రాసుకొచ్చాడు.
2014 ఆస్ట్రేలియా పర్యటనలో టెస్టులకి రిటైర్మెంట్ ప్రకటించిన ధోనీ.. 2017 జనవరిలో వన్డే, టీ20 జట్టు కెప్టెన్సీ బాధ్యతల నుంచి వైదొలిగిన విషయం తెలిసిందే.